Document ID: 31994D0189

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Μαρτίου 1994 σχετικά με τη χρηματοδοτική εισφορά της Κοινότητας για την εξάλειψη της κλασικής πανώλους των χοίρων στην Γερμανία (Το κείμενο στη γερμανική γλώσσα είναι το μόνο αυθεντικό) (94/189/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση του Συμβουλίου 90/424/ΕΟΚ σχετικά με ορισμένες δαπάνες στον κτηνοτροφικό τομέα (1), όπως τροποποιήθηκε τελευταία από την απόφαση της Επιτροπής 94/77/ΕΚ (2), και ιδίως το άρθρο 3,
Εκτιμώντας:
ότι στην Γερμανία εμφανίστηκαν τον Ιούλιο, Αύγουστο, Σεπτέμβριο, Οκτώβριο, Νοέμβριο και Δεκέμβριο του 1993 κρούσματα κλασικής πανώλους των χοίρων- ότι η εμφάνιση αυτής της ασθένειας αποτελεί σοβαρό κίνδυνο για τους χοίρους της Κοινότητας και ότι η Κοινότητα, για να βοηθήσει στην όσον το δυνατόν ταχύτερη εξάλειψη της ασθένειας, έχει τη δυνατότητα να αντισταθμίσει τις προκληθείσες απώλειες-
ότι, μόλις έγινε η επίσημη διάγνωση της κλασικής πανώλους των χοίρων, οι γερμανικές αρχές έλαβαν τα κατάλληλα μέτρα τα οποία περιλαμβάνονται στα μέτρα που αναφέρονται στο άρθρο 3 παράγραφος 2 της απόφασης 90/424/ΕΟΚ του Συμβουλίου- ότι οι γερμανικές αρχές κοινοποίησαν τα μέτρα αυτά-
ότι πληρούνται οι όροι για τη χρηματοδοτική συνδρομή της Κοινότητας-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Γερμανία μπορεί να λάβει τη χρηματοδοτική συνδρομή της Κοινότητας για τα κρούσματα της κλασικής πανώλους των χοίρων που εμφανίστηκαν τον Ιούλιο, Αύγουστο, Σεπτέμβριο, Οκτώβριο, Νοέμβριο και Δεκέμβριο του 1993. Η χρηματοδοτική συνεισφορά της Κοινότητας είναι:
- 50 % των δαπανών που πραγματοποίησε η Γερμανία για να αποζημιώσει τους ιδιοκτήτες για τη θανάτωση και ενδεχομένως την καταστροφή των χοίρων και των προϊόντων των χοίρων,
- 50 % των δαπανών που πραγματοποίησε η Γερμανία για τον καθαρισμό, την απεντόμωση και την απολύμανση της εκμετάλλευσης και του εξοπλισμού της,
- 50 % των δαπανών που πραγματοποίησε η Γερμανία για να αποζημιώσει τους ιδιοκτήτες για την καταστροφή των μολυσμένων ζωοτροφών και του μολυσμένου εξοπλισμού.
Άρθρο 2
1. Η χρηματοδοτική συμμετοχή της Κοινότητας χορηγείται μετά τη υποβολή των δικαιολογητικών εγγράφων.
2. Τα έγγραφα της παραγράφου 1 πρέπει να έχουν δοθεί από την Γερμανία εντός έξι μηνών αφότου γνωστοποιηθεί η παρούσα απόφαση.
Άρθρο 3
Η Επιτροπή παρακολουθεί την πορεία της ασθένειας και, εάν είναι αναγκαίο, λόγω της εξέλιξης της ασθένειας, εκδίδει νέα απόφαση σύμφωνα με τις διατάξεις του άρθρου 3 παράγραφος 4 της απόφασης 90/424/ΕΟΚ.
Άρθρο 4
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 18 Μαρτίου 1994.

Labels: 11
17
6
18
15